Un tren de pasageri a derait marți dimineaţă în judeţul Caraş-Severin, între localităţile Reşiţa şi Vasiova. Este vorba de un tren privat. Traficul feroviar este blocat acum în zonă.

Trenul privat de călători 16100, care circula pe ruta Timişoara - Reşiţa, a deraiat înainte să ajungă în localitatea Vasiova. În tren se aflau 12 persoane, iar niciuna nu a fost rănită.

Trenul ar fi deraiat după ce o roată ar fi sărit de pe șine.

Traficul în zonă este blocat și se desfășoară activități pentru remediere.